Skolier slaan onderwyseres glo bewusteloos | Maroela Media
Die onderwysdepartement wil ŉ skolier, wat glo sy onderwyseres met die vuis geslaan het, skors.
“Dit is ŉ ernstige oortreding. Ons het die skoolbeheerliggaam versoek om die skolier as ŉ voorsorgmaatreël te skors,” het Charles Phahlane, woordvoerder van die departement van onderwys in Gauteng, gesê.
Die Sowetan berig dat die graad 9 en 10-onderwyseres, Ngcebo Lubisi, verlede week bewusteloos geslaan is. Lubisi het glo die vermeende aanvaller se selfoon tydens eksamen konfiskeer. Die 18-jarige skolier het toe gevlug en oor die heining by Dan Kutumela Sekondêre Skool in Zithobeni naby Bronkhorstspruit gespring.
Lubisi (27) is na ŉ dokter en ŉ oogspesialis gehaas. Sy het tydens ŉ vergadering aan die skoolowerhede gesê dat sy na ŉ ander skool verplaas wil word.
Kaptein Pinky Tsiyane, woordvoerder van die polisie in Gauteng, het bevestig dat die polisie ŉ saak van algemene aanranding ondersoek.
Van wanneer is daar wit kinders in daardie skool?